- ฉีดวัคซีนหัดเยอรมันไปและทานยาคุมรายเดือนอยู่มีผลทำให้ประสิทธิภาพของยาลดลงไหมคะ-ในอาทิตย์ที่ผ่านมาอาการท้องเสียหลังจากกินยาประมาณ 5 ชั่วโมงท้องเสียประมาณ 4 ครั้งประสิทธิภาพของยาลดลงไหมคะ-ยาคุมแผงที่6 ยาเม็ดที่เท่าไหร่ถึงมีประสิทธิภาพคะขอบค่ะ
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูง สำคัญคือการกินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ ไม่ว่าจะเป็นยาคุมแผงที่เท่าไรจะใช้หลักการเดียวกันหมดค่ะหลังการกินยาคุมถ้ามีการท้องเสียไม่มาก ไม่จำเป็นต้องกินชดเชย แต่หากถ่ายเหลวออกมาเป็นน้ำเยอะ อาจมีผลต่อการดูดซึมยาคุมทั้งในวันนั้นๆและวันต่อไปได้ ดังนั้น ประสิทธิภาพในการป้องกันการตั้งครรภ์ก็อาจลดลงไปได้ จึงควรใช้ถุงยางอนามัยร่วมไปด้วย หากยังมีอาการท้องเสียต่อเนื่อง ก็ยังไม่จำเป็นต้องกินยาคุมซ้ำ เพราะก็อาจทำให้ดูดซึมไม่ได้เช่นกัน ควรพบแพทย์เพื่อตรวจหาสาเหตุของการท้องเสียต่อไปส่วนวัคซีนป้องกันหัดเยอรมันนั้นไม่ได้มีผลต่อประสิทธิภาพยาคุม แต่อย่างไรก็ตามยาคุมเป็นยาที่มีปฎิกิริยากับยาอื่นๆได้อีกหลายชนิด แนะนำการแจ้งแพทย์ก่อนการสั่งยาทุกครั้งว่ามีการใช้ยาคุมกำเนิดอยู่ด้วย